Izziņa par atzinumos sniegtajiem iebildumiem par Aizsardzības ministrijas sagatavoto Ministru kabineta noteikumu “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” projektu

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | MK noteikumu projekts | **Veselības ministrija**(06.05.2021.)Izteikts šāds priekšlikums:Veselības ministrija atbilstoši citu nozaru iepriekš sniegtajai informācijai ir apkopojusi, ka nozarēm 10 nedēļām ir nepieciešami 158 290 antigēnu testi. Ņemot vērā minēto, lūdzam attiecīgi palielināt antigēnu testu skaitu un izteikt noteikumu projekta 4.10.apakšpunktu šādā redakcijā:"4.10. SARS-CoV-2 antigēna noteikšanas testi 1 012 790 vienības;" | **Ņemts vērā**  | 4.10. SARS-CoV-2 antigēna noteikšanas testi 1 012 790 vienības; |
| 2. | MK noteikumu projekts | Izteikts šāds priekšlikums:Atbilstoši Neatliekamās medicīniskās palīdzības dienesta 2021. gada 5. marta vēstulē Nr. 1-9.3/333 “Par Prioritāro institūciju un vajadzību saraksta aktualizāciju” norādītajam, lūdzam pārskatīt, un, ja nepieciešams, veikt grozījumus Noteikumu projekta 4. punktā, precizējot norādīto individuālās aizsardzības līdzekļu apjomu, iekļaujot aktuālās veselības nozares vajadzības saskaņā ar minētajā vēstulē nosūtīto aktualizēto veselības nozares Prioritāro institūciju un vajadzību sarakstu. | **Tiks ņemts vērā vēlāk**Neatliekamās medicīniskās palīdzības dienesta norādītais individuālo aizsardzības līdzekļu apjoms tiks iekļauts Ministru kabineta noteikumu projektā, kas tiks izdots pēc grozījumu izdarīšanas Covid-19 infekcijas izplatības pārvaldības likuma 25. pantā, šo apjomu ņemot par pamatu, kas uzturams visu iesaistīto institūciju vajadzībām. | MK noteikumu projekts |
| 3. | MK noteikumu projekts | Izteikts šāds priekšlikums:Lūdzam Noteikumu projekta 6. punktā vārdus "Valsts aizsardzības militāro objektu un iepirkumu centrs" aizstāt ar vārdiem "Valsts aizsardzības loģistikas un iepirkumu centrs". | **Ņemts vērā** | 6. Valsts aizsardzības loģistikas un iepirkumu centrs (turpmāk – iepirkumu centrs) individuālos aizsardzības līdzekļus un medicīniskās ierīces iegādājas centralizēti ar mērķi nodrošināt to iegādi šo noteikumu 4. punktā minētajā apjomā, izmantojot pieejamos finanšu līdzekļus. |
| 4. | MK noteikumu projekts | Izteikts šāds priekšlikums:Lūdzam izvērtēt  Noteikumu projekta 10.punktā iekļauto atsauci uz 15.punktu, nepieciešamības gadījumā to aizstājot ar atsauci uz Noteikumu projekta 9.punktu. | **Ņemts vērā** | 10. Individuālajiem aizsardzības līdzekļiem un medicīniskajām precēm, kuras iegādātas šo noteikumu 9. punktā norādītajā kārtībā, veic ekspertīzi akreditētā laboratorijā, ja to pieprasa Patērētāju tiesību aizsardzības centrs vai Veselības inspekcija atbilstoši kompetencei. |
| 5. | MK noteikumu projekts | **Tieslietu ministrija**(06.05.2021. vēstule Nr. 1-9.1/500)Izteikts šāds priekšlikums:Ņemot vērā to, ka projekta 3.punkts paredz, ka *prioritāro institūciju un vajadzību saraksts tiek uzturēts un šo noteikumu 4. punktā minētās individuālās aizsardzības līdzekļu un medicīnisko ierīču kategorijas un apjoms tiek aktualizēts atbilstoši nepieciešamībai, pamatojoties uz apgādes koordinatora pieprasījumu. Pieprasījumā norāda vajadzīgo individuālo aizsardzības līdzekļu un medicīnisko ierīču kategoriju, apjomu un izmantošanas mērķi, kā arī pamato to nepieciešamību*, lūdzam izvērtēt vai projekta 13. punktā norādītajā izsniegšanas pieprasījumā nav nepieciešams norādīt arī izmantošanas mērķi un nepieciešamības pamatojumu. | **Tiks ņemts vērā vēlāk**Priekšlikums tiks iekļauts Ministru kabineta noteikumu projektā, kas tiks izdots pēc grozījumu izdarīšanas Covid-19 infekcijas izplatības pārvaldības likuma 25. pantā. | MK noteikumu projekts |
| 6. | MK noteikumu projekta anotācija | Izteikts šāds priekšlikums:Projekta anotācijā I sadaļa, attiecībā uz projekta izstrādes pamatojumus norādīts, ka projekts izstrādāts, lai *papildinātu epidemioloģiskās drošības nodrošināšanas resursu sarakstā minēto SARS-CoV-2 antigēna noteikšanas testu skaitu ar papildus 103 (viens simts trīs tūkstoši) vienībām sociālās aprūpes centru klientu un darbinieku testēšanai*, lūdzam precizēt minēto skaitu atbilstoši vārdiskai izteiksmei, lai nerastos pretrunas par SARS-CoV-2 antigēna noteikšanas testu skaitu. | **Ņemts vērā** | ...papildinātu epidemioloģiskās drošības nodrošināšanas resursu sarakstā minēto SARS-CoV-2 antigēna noteikšanas testu skaitu ar papildus 103 000 (viens simts trīs tūkstoši) vienībām sociālās aprūpes centru klientu un darbinieku testēšanai. |
| 7. | MK noteikumu projekts | **Iekšlietu ministrija**(08.05.2021. vēstule Nr. 1-57/1195)Izteikts šāds iebildums:Valsts ugunsdzēsības un glābšanas dienests, uzturot prioritārāko institūciju un vajadzību sarakstu, kā arī saņemot apgādes koordinatoru pieprasījumus izsniegt epidemioloģiskās drošības nodrošināšanas resursus un organizējot to izsniegšanu, ir konstatējis, ka fizisko personu grupas epidemioloģiskās drošības nodrošināšanas resursus saņem no iesaistītajām institūcijām, savukārt iesaistītās institūcijas minētos resursus saņem no Valsts aizsardzības militāro objektu un iepirkumu centra vai apgādes koordinatora. Projekta 15.punkts ierobežo pašvaldību iespējas nodot resursus citām iesaistītajām institūcijām, piemēram, privātām izglītības iestādēm un sociālās aprūpes centriem, lai tās organizētu šo resursu izsniegšanu fizisko personu grupām. Ņemot vērā minēt, izteikt projekta 15.punktu šādā redakcijā:“15. Pašvaldība bez atlīdzības nodod īpašumā šo noteikumu 2.1. apakšpunktā iesaistītajām un 2.5. apakšpunkta nosacījumiem atbilstošām personām vismaz divus šo noteikumu 4.9. apakšpunktā minētos aizsardzības līdzekļus – daudzkārt lietojamas sejas maskas, kā arī atbilstoši nepieciešamībai individuālos aizsardzības līdzekļus, kas iegādāti par pašvaldības līdzekļiem.”. | **Ņemts vērā**Panākta vienošanās par 15. punkta redakciju. | 15. Pašvaldība bez atlīdzības nodod īpašumā šo noteikumu 4. punktā minētos aizsardzības līdzekļus un medicīniskās ierīces 2.1.  un 2.5. apakšpunkta nosacījumiem atbilstošām personām un iesaistītajām institūcijām, kā arī, atbilstoši nepieciešamībai, individuālos aizsardzības līdzekļus, kas iegādāti par pašvaldības līdzekļiem. |
| 8. | MK noteikumu projekts | Izteikts šāds priekšlikums:Papildināt projekta Noslēguma jautājumu ar jaunu punktu, kas paredz, ka par spēku zaudējušiem tiek atzīti Ministru kabineta 2020. gada 9. jūnija noteikumi Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”. | **Ņemts vērā** | 20. Līdz ar šo noteikumu stāšanos spēkā spēku zaudē Ministru kabineta 2020. gada 9. jūnija noteikumi Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”. |

Atbildīgā amatpersona:

Valsts aizsardzības loģistikas un iepirkumu centra Juridiskā departamenta vadītāja Ieva Gulbe

I.Gulbe, 68202800

Ieva.Gulbe@valic.gov.lv